laion/Wikipedia-Exotic huggingface dataset:
לשבור את השתיקה (סרט)

לשבור את השתיקה (בגרמנית: Jenseits der Stille; באנגלית: Beyond Silence) הוא סרט גרמני משנת 1996 שביימה קרולינה לינק. הסרט היה מועמד לפרס האוסקר לסרט הזר הטוב ביותר בטקס פרסי האוסקר ה-70. הסרט מגולל את סיפורה של לארה, שגדלה כבת להורים חירשים, מרטין וקאי. לארה עצמה שומעת ושולטת בשפת הסימנים. כבר בילדותה היא משמשת כמתורגמנית להוריה במצבים רבים, כמו משא ומתן עם פקיד הבנק או באספת הורים, אך לא תמיד עושה זאת במדויק. לארה מקבלת קלרינט לחג המולד מאת דודתה קלריסה, אחותו המוזיקאית של אביה. לארה מגלה את עולם המוזיקה, בו הוריה אינם שותפים. בשנים שלאחר מכן היא מתגלה כנגנית קלרינט מוכשרת. לאחר שהאם קאי נהרגת בתאונת אופניים, אביה האבל של לארה מרגיש נטוש. כאשר לארה בת ה-18 רוצה ללמוד בקונסרבטוריון למוזיקה בברלין, נראה שהמשפחה מתפרקת. בסיום הסרט מרטין מנסה להבין את אהבתה של בתו למוזיקה, והסרט מסתיים באיחוד בינו ללארה. סילבי טסטוד - לארה טטיאנה טרייב - לארה הצעירה האווי סיגו - מרטין (האב) עמנואל לבוריט - קאי (האם) סיביל קאנוניקה - קלריסה (הדודה) מתיאס האביך - גרגור (הדוד) "לשבור את השתיקה", במסד הנתונים הקולנועיים IMDb (באנגלית) "לשבור את השתיקה", באתר נטפליקס "לשבור את השתיקה", באתר AllMovie (באנגלית) "לשבור את השתיקה", באתר Rotten Tomatoes (באנגלית) "לשבור את השתיקה", באתר אידיבי "לשבור את השתיקה", במסד הנתונים הקולנועיים KinoPoisk (ברוסית) "The 70th Academy Awards (1998) Nominees and Winners". oscars.org. נבדק ב-13 באוקטובר 2015. {{cite web}}: (עזרה)
ג'ק לאבלוק

ג'ון אדוארד "ג'ק" לאבלוק (באנגלית: John Edward "Jack" Lovelock; ‏5 בינואר 1910 – 28 בדצמבר 1949) היה אתלט ניו זילנדי. אלוף אולימפי (ברלין 1936) ושיאן עולם (1936 – 1941) בריצת 1500 מטר ושיאן עולם (1933 – 1934) בריצת מייל. לאבלוק נולד וגדל בקראשינגטון, בן להורים מהגרים מאנגליה. הוא החל ללמוד רפואה באוניברסיטת אוטגו ובשנים 1931 – 1934 למד באמצעות מלגת רודס באוניברסיטת אוקספורד ובשנת 1934 הוא סיים את התואר הראשון ברפואה ובכיררוגיה. באולימפיאדת לוס אנג'לס (1932) סיים לאבלוק במקום שביעי בריצת 1500 מטר בתוצאה של 3:57.8 דקות בתחרות שנערכה בפרינסטון, ניו ג'רזי ב-15 ביולי 1933 קבע לאבלוק בריצת מייל שיא עולם חדש של 4:07.6 דקות, שיפור לשיא בן השנתיים של ז'ול לדומג מצרפת (4:09.2 דקות). שיא זה החזיק מעמד כשנה ונשבר על ידי גלן קנינגהם מארצות הברית (4:06.8 דקות). באוניברסיאדה שנערכה בטורינו בספטמבר אותה שנה הוא זכה במדליית כסף בריצת 1500 מטר בתוצאה של 3:49.8 דקות, אחרי האלוף האולימפי לואיג'י בקאלי מאיטליה שהשווה את שיא העולם של ז'ול לדומג בתוצאה של 3:49.2 דקות. במשחקי האימפריה הבריטית שנערכו בלונדון 1934 זכה לאבלוק במדליית זהב בריצת מייל בתוצאה של 4:12.8 דקות, לפני סידני וודרסון מאנגליה (4:13.4 דקות) באולימפיאדת ברלין (1936) זכה לאבלוק במדליית זהב בריצת 1500 מטר בשיא עולם חדש של 3:47.8 דקות, לפני גלן קנינגהם (3:48.4 דקות) ולואיג'י בקאלי (3:49.2 דקות), שיפור לשיא העולם בן השנתיים של ביל בונתרון מארצות הברית (3:48.8 דקות). במלחמת העולם השנייה שרת לאבלוק בדרגת מייג'ור בחיל הרפואה של הצבא הבריטי. הוא נישא לסינתיה ג'יימס בשנת 1945 ולזוג נולדו שתי בנות. בשנת 1946 החל לעבוד בבית חולים במנהטן. לאבלוק סבל מהתקפי סחרחורת חוזרים לאחר שנפל מסוס בשנת 1940. ב-28 בדצמבר 1949 הוא צלצל לאשתו מהעבודה כדי להודיע לה שהוא חוזר הביתה מוקדם מכיוון שהוא לא מרגיש בטוב. הוא המתין בתחנת הרכבת התחתית בברוקלין, ניו יורק, שם נפל על המסילה, ככל הנראה כתוצאה מסחרחורת שעבר, ונהרג על ידי רכבת. מדיה וקבצים בנושא ג'ק לאבלוק בוויקישיתוף ג'ק לאבלוק, באתר הוועד האולימפי הבין-לאומי ג'ק לאבלוק, באתר olympedia.org ג'ק לאבלוק, באתר Track and Field (גברים) ג'ק לאבלוק, באתר אנציקלופדיה בריטניקה (באנגלית)
קומל

קומל הוא מחבת חלקה ושטוחה שמשמשת בדרך כלל להכנת טורטיות וארפות, לקלייה של תבלינים וזרעים, לצריבת בשר ועוד. מקור המילה "קומל" בשפת הנאוואטל. קומלים לשימוש ביתי עשויים בדרך כלל מברזל יצוק כבד, וגודלם מתאים למבער אחד בכיריים (עגול) או לשני מבערים מלפנים ומאחור (אליפסה מוארכת). קיימים גם קומלים קעורים מעט העשויים חרס. אלה עדיין מיוצרים ובשימוש ילידים של מקסיקו ומרכז אמריקה. בתרבויות הילידיות והטרום-היספניות של מרכז אמריקה, הועבר הקומל מדור לדור, בטענה שהשימוש רב השנים מקנה לכלי איכויות, שמתבטאות בחימום מהיר יותר ובישול נקי יותר. מקור הקומל במקסיקו, מרכז אמריקה ובחלקים מדרום אמריקה, ושם גם עיקר השימוש בו כיום. ראשיתו של השימוש בקומל מתוארך לתקופה הפרה-קולומביאנית, לבישול טורטיות מקמח תירס על גבי קומל על אש גלויה. הקומל שימשו גם לקליית פולי קקאו. הקומל הראשונים היו פלטות חרס דקות מאוד ששוליהן מורמים מעט. חשיפתן לחום הגבוה הוביל לשבירתן התכופה, ורבות מהן התגלו בחפירות ארכאולוגיות. על שברי קומלים נמצאו שרידי קמח תירס לרוב. שברים שנמצאו בעמק אואחאקה תוארכו באמצעות פחמן-14 למאה ה-5 לפנה"ס, וכלים דמויי קומל שנמצאו באתר הארכאולוגי צ'לקטזינגו (ספ'), כ-100 ק"מ דרומית למקסיקו סיטי, תוארכו למאה ה-7 לפנה"ס. מדיה וקבצים בנושא קומל בוויקישיתוף Chelsie Kenyon. Knack Mexican Cooking: A Step-by-Step Guide to Authentic Dishes Made Easy. Rowman & Littlefield. pp. 12–. ISBN 978-0-7627-6206-4. Paula E. Morton (15 באוקטובר 2014). Tortillas: A Cultural History. UNM Press. p. 14. ISBN 978-0-8263-5215-6. {{cite book}}: (עזרה)
פטרוניוס (אסדת נפט)

פטרוניוס היא אסדת קידוח במים עמוקים שנבנתה בין השנים 1997 ל-2000 ומופעלת על ידי שברון במפרץ מקסיקו, 210 ק"מ דרום-מזרחית לניו אורלינס, ארצות הברית. גובה אסדת הנפט הוא 640 מטר עד קצה המבנה מקו הבוץ (קרקעית הים) והיה ללא ספק המבנה העומד החופשי הגבוה ביותר בעולם, עד שנעקף על ידי בורג' ח'ליפה ב-2010. טענה זו שנויה במחלוקת מכיוון שרק 75 מטרים מהרציף הם מעל המים ולא ידוע אם המבנה יכול היה לתמוך בעצמו אם היה בונה על קרקע שכן הוא נתמך בחלקו על ידי ציפה. צלעות הסיפון הן בגודל 64 מטר על 43 מטר על גובה של 18.3 מטר ומחזיקות 21 חריצי בארות, ומשקלו של כל המבנה הוא כ-43,000 טון. כ-8,000 מ"ר (50,000 חביות) של נפט ו-2,000,000 מ"ר (70 מיליון קוב) של גז טבעי מופקים מדי יום על ידי הרציף.[דרוש מקור] הפלטפורמה ממוקמת לשימוש שדה פטרוניוס, שהתגלה בשנת 1995 בוויוסקה קנול (גוש VK 786) ונקרא על שמו של פטרוניוס, הסופר הרומאי. קרקעית הים היא 535 מטר מתחת לפלטפורמה. עיצוב המגדל התואם גמיש יותר ממבנים יבשתיים קונבנציונליים כדי להתמודד טוב יותר עם כוחות הים. זה יכול להטות (להתנדנד) ביתר העולה על 2% מהגובה. רוב הבניינים מוחזקים בטווח של 0.5% מגובה על מנת שהדיירים לא ירגישו לא בנוח בתקופות תנועה.[דרוש מקור] הבנייה החלה בשנת 1997 על ידי ג'יי ריי מקדרמוט עם מערכת העגינה בקרקעית הים. החוזה לפלטפורמה תוקצב ב-200 מיליון דולר בעלות כולל של כ-500 מיליון דולר. מודול הצפון של 4000 טון הותקן בנובמבר 1998, אך הניסיון להתקין את המודול הדרומי מעט קל יותר בדצמבר אותה שנה הסתיים עם היחידה על קרקעית הים. מודול חלופי נבנה והותקן על ידי Saipem 7000 במאי 2000.[דרוש מקור] רשימת המבנים והבניינים הגבוהים ביותר בעולם Texaco press release, 4 במאי 2000 Salopek, Paul (2006-07-30). "A tank of gas, a world of trouble". Chicago Tribune. נבדק ב-2006-07-31. http://skyscraperpage.com/cities/?buildingID=23522
הנס האטבור

הנס האטבור (נולד ב-9 בינואר 1994) הוא כדורגלן הולנדי המשחק בעמדת המגן ימני בסטאד רן מליג 1 ובנבחרת הולנד. האטבור הוא תוצר מחלקת הנוער של חרונינגן. הוא ערך את הופעת הבכורה שלו במועדון בשנת 2013 ואף זכה עימה בגביע ההולנדי בעונת 15–2014. כתוצאה מכך, הקבוצה העפילה לליגה האירופית. בעונתו האחרונה בחרונינגן, הוא הצהיר שאין לו כל כוונה להישאר בקבוצה, כשהוא מתכוון לעזוב לפי חוק בוסמן. בעקבות זאת, חרונינגן העדיפה למכור אותו בחלון העברות של חודש ינואר מאשר למכור אותו בחלון העברות המרכזי בקיץ מבלי להרוויח עבורו תמורה כספית. בחלון העברות של חודש ינואר, הוא נמכר לאטאלנטה האיטלקית. כבר בעונתו הראשונה בקבוצה, הוא הפך לחלק אינטגרלי בהרכב הפותח ואף היה על הכוונת של מילאן. ב-17 במרץ 2017 הוא ערך את הופעת הבכורה שלו בליגה בניצחון הבית 0–3 על נועלת הטבלה, פסקארה. שערו הראשון במפעלים האירופיים הגיע ב-9 באוגוסט 2018 במסגרת המשחק הראשון בחוץ בשלב המוקדמות השלישי של הליגה האירופית, כשכבש את השער המשווה בניצחון 1–4 על הפועל חיפה. הוא רשם את הופעת הבכורה שלו בליגת האלופות בהפסד החוץ 4–0 לדינמו זאגרב. האטבור כבש לראשונה באותו המפעל במשחק הראשון מבין שניים בשלב שמינית הגמר מול ולנסיה; את אותו המשחק אטאלנטה ניצחה 1–4, כשסיים אותו עם צמד. ב-6 באוגוסט חתם האטבור בסטאד ראן הצרפתית. ב-23 במרץ 2018, האטבור ערך את הופעת הבכורה שלו במדים הלאומיים של נבחרת הולנד במסגרת משחק ידידות מול נבחרת אנגליה. חרונינגן הגביע ההולנדי: 2014/15 אטאלנטה הליגה האירופית: 2023/2024 מדיה וקבצים בנושא הנס האטבור בוויקישיתוף הנס האטבור, ברשת החברתית אינסטגרם הנס האטבור, באתר Transfermarkt הנס האטבור, באתר Soccerway הנס האטבור, באתר WorldFootball.net הנס האטבור, באתר National Football Teams הנס האטבור, באתר FootballDatabase.eu Milan in for Hateboer? (מילאן אחר האטבור?), באתר Football Italia, ‏12 בינואר 2018 (באנגלית)
היחפן מבוורלי הילס

היחפן מבוורלי הילס (באנגלית: Down and Out in Beverly Hills) הוא סרט קומדיה אמריקאי משנת 1986 בבימויו של פול מזורסקי, עם ניק נולטה, ריצ'רד דרייפוס ובט מידלר בתפקידים הראשיים. התסריט מבוסס על המחזה "Boudu sauvé des eaux" (בודו ניצל מהמים) של René Fauchois ‏(1919). המחזה עבר עיבוד לסרט קולנוע בשם זה על ידי ז'אן רנואר בשנת 1932. הסרט הצליח מאוד מסחרית. הוא היה מועמד לפרס גלובוס הזהב לסרט הטוב ביותר - קומדיה או מוזיקלי. בט מידלר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. העלילה היא על משפחה נובורישית מבוורלי הילס שאינה מתפקדת. יחפן שנקלע למקום מצליח לפתור את כל בעיות המשפחה כולל זו של הכלב. דייב וויטמן (ריצ'רד דרייפוס), הוא תעשיין עשיר שגר עם משפחתו בחווילה גדולה עם בריכת שחייה בבוורלי הילס. הוא נשוי 20 שנה לברברה (בט מידלר) שמתעניינת ביוגה ובטיפולי העידן החדש לתופעות המתח והחרדה שלה. היא מתחמקת מלקיים יחסים עם דייב שמוצא פורקן ביחסי מין עם העוזרת שלהם, כרמן (אליזבת פנייה). הבן המתבגר מקס (איבן ריצ'רדס), עוסק בצילומי וידאו משפחתיים, מתלבט בקביעת הזהות המגדרית שלו ואוהב לרקוד בבגדי נשים. הבת ג'ני (טרייסי נלסון) סובלת מבעיות אכילה. המשפחה לא מתפקדת וחבריה צועקים כל הזמן אחד על השני. גם הכלב המשפחתי מאטיס, סובל מבעיות התנהגות. ברברה פונה לייעוץ של הווטרינר ד"ר פון זימר (דונלד מוהיץ') שאומר שהכלב מושפע מהמצב בבית. ג'רי בסקין (ניק נולטה) הוא יחפן שמסתובב בבוורלי הילס עם כלבו ומחטט בפחי האשפה. כאשר הכלב נעלם הוא מחפש אותו במסעדה סמוכה ומגורש משם וממשיך את חיפושיו לשווא. לבסוף הוא מגיע לבית וויטמן, שם אבנים בכיסיו וצולל לבריכה במטרה להתאבד. דייב צופה עליו מחלון חדרו, מזעיק את כולם, קופץ לבריכה ומציל אותו. ג'רי מספר לו סיפורים בדויים על עברו שמוצאים חן בעיניו והוא מציע לו להישאר מספר ימים למרות התנגדות אשתו. ג'רי לוקח את דייב לבקר את חבריו הזרוקים על החוף ודייב מתלהב מהחופש שלהם לעומת המתח הבלתי פוסק בעבודתו כיצרן האנגרים גדול. ג'רי מציע לברברה עיסוי לכאביה שמסתיים במגע מיני סוער, גילוי נקודת ג'י ואורגזמה שלא חוותה כמותה מזמן. כעת היא מוכנה לקיים יחסים "כמו שצריך" עם בעלה. ג'רי מנהל יחסים גם עם העוזרת כרמן (אליזבת פנייה) ואומר לה שלא תקיים יחסים עם דייב הקפיטליסט. ג'רי מטפל גם בכלב המשפחתי בשיטות שלו, הכוללות אכילה משותפת מקערת האוכל. למקס הוא אומר שאין מה להתבייש בנטייתו המינית ועליו לגלות זאת להוריו. כל בני הבית אוהבים את ג'רי והמצב בבית נרגע. דייב מארגן מסיבה גדולה ומזמין גם את השכן שלו אורביס (ליטל ריצ'רד), שמנגן ושר. נראה שהעניינים מתנהלים על מי מנוחות, עד אשר ג'ני מגלה לאביה שהיא מאוהבת בג'רי. דייב מגרש אותו אך לפני שהוא מתרחק, הוא רואה את כל בני המשפחה עומדים בפתח ופניהם מביעות רצון שיחזור, והוא חוזר אליהם. "היחפן מבוורלי הילס", במסד הנתונים הקולנועיים IMDb (באנגלית) "היחפן מבוורלי הילס", באתר נטפליקס "היחפן מבוורלי הילס", באתר AllMovie (באנגלית) "היחפן מבוורלי הילס", באתר Rotten Tomatoes (באנגלית) "היחפן מבוורלי הילס", באתר Box Office Mojo (באנגלית) "היחפן מבוורלי הילס", באתר Metacritic (באנגלית) "היחפן מבוורלי הילס", באתר אידיבי "היחפן מבוורלי הילס", באתר דיסני+ סרטים (באנגלית) "היחפן מבוורלי הילס", במסד הנתונים הקולנועיים KinoPoisk (ברוסית) קדימון ליחפן מבוורלי הילס, באתר יוטיוב ליטל רי'צרד שר ביחפן מבוורלי הילס, באתר יוטיוב רחל נאמן, קולנוע - סערה בכוס מים - 'היחפן מבוורלי-הילס', כותרת ראשית, 27 באוגוסט 1986
המפעל האלקטרומטלורגי באבינסק

המפעל האלקטרומטלורגי באבינסק הוא מפעל מטלורגיה ויצרן של מוצרי פלדה ברוסיה, הממוקם בעיר אבינסק במחוז קרסנודאר. בשנת 2007 הונחה אבן הפינה של המפעל העתידי. וביולי 2010 הושק האגף לערגול הפלדה. בשנת 2011 התחילה הבנייה בשלב השני – האגף לייצור והתכה חשמלית של פלדה שיועד להפיק 1.3 מיליון טונות של פלדה בשנה. הפרויקט הושלם בהצלחה בשנת 2013. יחד עם האגף להתכה חשמלית של פלדה הושק גם האגף לייצור הסיד. בשנת 2015 מתחם הייצור קיבל עצמאות רבה יותר עם היכולת לייצור עצמאי של חמצן. עד נובמבר 2015 הפיק האגף את מיליון הטונות הראשון של הפלדה. במאי 2016 הושק מתקן ערגול הפלדה נוסף. באותה השנה, בהשתתפות של ראש המנהל במחוז קרסנודאר קונדטרייב נערך הטקס חגיגי לתחילת שלה הפיתוח הרביעי ולהנחת האבן הפינה של המפעל לייצור מוצרי מתכת. האגף הושק ב-20 במרץ 2019. בשנת 2016 הוקם גם מרכז הכשרה שקיבל רישיון להכשרת עובדים. באוגוסט 2018 באגף לייצור והתכה חשמלית של פלדה נוצרו 140,224 טונות של קורות (פרופילים) של פלדה. החברה מורכבת מחמישה אגפים (התכת פלדה, ערגול הפלדה, ייצור מוצרי מתכת, הפקת חמצן והפקת סיד) המשולבים באמצעות רשת טכנולוגית משותפת. האגף לייצור והתכה חשמלית של פלדה הפועל במפעל האלקטרומטלורגי של אבינסק מסוגל לייצר בערך 1,500,000 טונות פלדה בשנה. והיום מבצע התכה ויציקת פלדה מסוגים שונים. האגף לערגול החלקים מבצע ערגול של מוצרים גדולים וקטנים, וכן חוטי תיל. רמת הייצור מאפשרת לייצר בערך 1,100,000 טונות מתכת כל שנה. ייצור מוצרי מתכת במפעל האלקטרומטלורגי של אבינסק מיוצג על ידי האגף לייצור תיל פלדה. תפוקת האגף: 85,000 טונות של תיל בשנה. מפעל החמצן מסוגל לייצר 110,000 טונות של חמצן נוזלי בשנה. בנוסף, החברה מייצרת ארגון נוזלי (5,600 טונות בשנה) וחנקן נוזלי (4,500 טונות בשנה). בשנת 2019 מפעל האלקטרומטלורגי של אבינסק רכש מסברססטל את המפעל בלאקובו, הממוקם במחוז סראטוב, המתמח בייצור אביזרי בנייה, זוויתנים ותעלות מתכת. בשנת 2018 הכנסות המפעל האלקטרומטלורגי של אבינסק הסתכמו ב-29.39 מיליארד רובל רוסי. כתוצאה מכך, החברה נכנסה לרשימת עשר החברות התעשייתיות המובילות בחבל קרסנודאר, ועל פי דירוג RBC הגיעה באותה שנה למקום שלישי במחוז בקטגוריה זו. באותה השנה הוביל מפעל האלקטרומטלורגי של אבינסק את קטגוריית "יצואן השנה בתחום הטכנולוגיות הגבוהות של עסק גדול", כאשר ייצא לחו"ל מוצרים בשווי קרוב ל-20 מיליארד רובל רוסי. אתר האינטרנט הרשמי של המפעל האלקטרומטלורגי באבינסק Металлургический завод в Абинске запускает третью очередь // Ведомости, 17 July 2015 Абинский электрометаллургический завод планирует запустить еще две очереди // Коммерсант, 18 June 2014 Абинский метзавод дополнят печью // Коммерсант, 2 September 2011 5 млрд руб. в проволоку // Ведомости, 2 October 2013 На Абинском электрометаллургическом заводе открылся цех по производству метизных изделий // Коммерсант, 20 March 2019 Мощность Абинского электрометзавода будет увеличена // Коммерсант, 2 October 2013 Начато строительство четвертой очереди металлургического завода в Абинском районе // Коммерсант, 21 July 2016
יום חמישי השחור

יום חמישי השחור הוא כינויו של 24 באוקטובר 1929, היום שבו קרסה לראשונה מזה זמן בורסת המניות של ניו יורק, קריסה שסימנה את תחילתו של השפל הגדול. לעיתים קוראים להתמוטטות גם "יום שלישי השחור", מכיוון שחמישה ימים לאחר "יום חמישי השחור" התרחשה התמוטטות נוספת, אשר הביאה להתפשטות בהלה ציבורית, שתוצאותיה היו הרות גורל לכלכלה האמריקאית. קיימת מחלוקת בקרב היסטוריונים וכלכלנים, מה היה תפקיד התמוטטות הבורסה בפרוץ "השפל הגדול" בארצות הברית: האם הייתה גורם מכונן, או שמא רק אחד ממאפייני השפל הגדול. לאחר התמוטטות הבורסה היו שרויים משקיעים רבים בחובות. הנפילה באה בעקבות השקעות כבדות של מיליוני אמריקאים בבורסה לניירות ערך בניו יורק. השקעה זו גרמה לעליית שערי המניות למחירים מוגזמים ולא מציאותיים, ועלייתם של המחירים עודדה אנשים נוספים להשקיע, בציפייה שהמחירים ימשיכו לעלות. אפילו הבנקים השתתפו ביצירת הבועה הכלכלית הזו, כשסיפקו אשראי זול ומימנו את השקעותיהם של ההמונים בבורסה. ב־29 באוקטובר 1929, הבועה התנפצה סופית והציבור המבוהל החל למכור את המניות שבידו בצורה היסטרית. 13 מיליון מניות נמכרו במהלך אותו היום, כאשר אנשים ניסו נואשות להיפטר ממניותיהם לפני שהן יהפכו לחסרות ערך. במהלך הימים הבאים נמכרו עוד 30 מיליון מניות, מחירי המניות קרסו, ובכך הפכו מיליוני משקיעים לחסרי כל. הבנקים אשר הלוו כספים רבים למימון רכישת מניות, מצאו עצמם בחובות כבדים (שכן החייבים לא יכלו להחזיר את ההלוואות שלקחו), דבר שגרם לבנקים רבים להגיע לפשיטת רגל. מיליוני אנשים איבדו את חסכונותיהם, עסקים איבדו את מסגרת האשראי שלהם ונסגרו, וכך הפכו מיליוני אנשים למחוסרי עבודה ופרנסה. הקריסה החמירה בצורה דרמטית את המצב הכלכלי הרעוע גם כך, והיוותה תרומה משמעותית ל"שפל הגדול". ניו דיל קריסת וול סטריט 1929 יום חמישי השחור - 1929, About.com ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
Informer

Informer (בעברית: מודיע) הוא סינגל שהוציא הזמר הקנדי סנואו (אנ') בשנת 1992. דארין אובראיין הידוע בשם הבמה "סנואו" גדל בטורונטו שבקנדה. הוא גדל על רוק קלאסי. בעקבות הגעת מהגרים מג'מייקה לשכונתו, הוא הושפע ממוזיקת הרגאיי. בשנת 1992, בעת ששהה בחופשה בניו יורק הכיר סנואו את הראפר והמפיק "אמ.סי שאן" והם הקליטו דמו. שאן הכיר אותו למפיקים סטיב סאלם ודייוויד אנג שהחתימו אותו בחברת ההקלטות. זמן קצר לאחר מכן נכלא אובראיין למשך שמונה חודשים בשל עבירות אלימות. את השיר שמע בפעם הראשונה ברדיו וצפה בפעם הראשונה בווידאו קליפ בעודו במאסר. השיר נכלל באלבום הבכורה של סנואו. השיר מבוסס על מעצרו של סנואו בשנת 1989 בעת שהיה מואשם בניסיון לביצוע רצח, אך האישומים נגדו הופחתו לתקיפה בנסיבות מחמירות. סך הכל היה במעצר במשך שנה. השיר זכה להצלחה רבה ברחבי העולם. הוא שהה שבעה שבועות ברציפות במצעד בילבורד הוט 100. באירופה דורג השיר במקום הראשון בגרמניה, אירלנד, דנמרק, שוודיה, פינלנד, נורגויה ושווייץ, וכן במצעד האירופי של מגזין בילבורד. בבריטניה דורג השיר במקום השני. בנת 2007 דורג Informer במקום ה-84 במצעד שירי שנות ה-90 שערך ערוץ VH1. הווידאו קליפ לשיר בוים על ידי ג'ורג' סמינרה. מידע על היצירה "Informer" באתר מיוזיק בריינז מידע על הסינגל "Informer" באתר מיוזיק בריינז סרטון השיר "Informer" באתר יוטיוב Snow - Informer (Official Music Video), סרטון באתר יוטיוב (אורך: 4:05) דייוויד בראון,Winter Is Here: Inside the Return of ‘Informer’ Rapper Snow, באתר רולינג סטון, 21 במאי 2019 לארי לבלאנק, Snow Looks For Warner Reception, במגזין בילבורד, 22 במאי 199 Official Singles Chart Top 75, באתר official charts Top 100 Songs of the ’90s, בארכיון האינטרנט, מתוך אתר VH1‏13 בדצמבר 2007
הבטחת בחירות

הבטחת בחירות היא הבטחה או ערבות לציבור מסוים על ידי מועמד או מפלגה פוליטית המנסים לזכות בבחירות. ברחבי העולם המערבי, סביר שמפלגות ימלאו את הבטחות הבחירות שלהן. דוגמה לכך היא ארצות הברית שבה פוליטיקאים מבטיחים הבטחות שנחשבות הבטחות חשובות באשר למדיניות שתקבע את הבחירות בארצות הברית. בעקבות זאת על פי מחקר שמצא שבמהלך ה-30 השנים האחרונות, חברי קונגרס הן דמוקרטים והן רפובליקנים הצביעו בקנה אחד עם פלטפורמות המפלגה שלהם בהתאמה, 74% ו-89% מהזמן, בהתאמה. מחקר שנערך בשנת 2017 בכתב העת האמריקאי American Journal of Political Science מצא כי לפחות ב-12 מדינות (אוסטריה, בולגריה, קנדה, גרמניה, אירלנד, איטליה, הולנד, פורטוגל, ספרד, שוודיה, בריטניה וארצות הברית) מפלגות פוליטיות לעיתים קרובות ממלאות את הבטחותיהן לבוחרים. מצע הבטחות בחירות? רק העולים לוקחים אותן ברצינות, באתר הארץ, 20 בינואר 2003 כתבי כלכליסט, ההבטחות של נתניהו מתהפכות אחרי הבחירות, באתר כלכליסט, 8 בינואר 2015 Thomson, Robert; Royed, Terry; Naurin, Elin; Artés, Joaquín; Costello, Rory; Ennser-Jedenastik, Laurenz; Ferguson, Mark; Kostadinova, Petia; Moury, Catherine (2017-07-01). "The Fulfillment of Parties' Election Pledges: A Comparative Study on the Impact of Power Sharing" (PDF). American Journal of Political Science (באנגלית). 61 (3): 527–542. doi:10.1111/ajps.12313. ISSN 1540-5907. Stein, Jeff (2016-07-12). "We asked 8 political scientists if party platforms matter. Here's what we learned". Vox. נבדק ב-2016-07-19.
Back to Brooklyn

Back to Brooklyn (בעברית: בחזרה לברוקלין) הוא אלבום הופעה חיה של הזמרת ברברה סטרייסנד, אשר יצא ב-25 בנובמבר 2013. האלבום הוקלט במשך שני לילות כאשר בשני הלילות האלו הזמרת הופיעה בברוקלין ארצות הברית במהלך סיבוב ההופעות שלה "Barbra: Live". האלבום דורג במספר מצומצם של מדינות והן: בריטניה, גרמניה, הולנד ובלגיה אך באף אחד מהן לא הצליח להגיע לעשרים העליונים או לקבל מעמד כלשהו. "Back to Brooklyn" "As If We Never Said Goodbye" "I Remember Brooklyn (Dialogue)" "Nice 'N' Easy" / "That Face" "The Way He Makes Me Feel" "Bewitched, Bothered and Bewildered" "Didn't We" "Smile" (בשיתוף איל וולו) "Q&A" "Sam, You Made The Pants Too Long" "No More Tears (Enough is Enough)" "The Way We Were " / "Through The Eyes of Love" "Being Good Isn't Good Enough" "Rose's Turn" / "Some People" / "Don't Rain on My Parade" "I Remember Barbra" "You're the Top" "What I'll Do" / "My Funny Valentine" "Lost Inside of You" "Evergreen" "Nature Boy" "How Deep Is the Ocean?" "People" "Here's to Life" "Make our Garden Grow" / "Somewhere " "Some Other Time" "Happy Days Are Here Again" מידע על האלבום Back to Brooklyn באתר MusicBrainz מידע על האלבום Back to Brooklyn באתר AllMusic האלבום Back to Brooklyn באתר Discogs האלבום Back to Brooklyn באתר ספוטיפיי Barbra* - Back To Brooklyn, Discogs (באנגלית)
גיולה לזאר

גיולה לזאר (בהונגרית: Lázár Gyula;‏ 8 בפברואר 1911 – 27 בפברואר 1983) היה כדורגלן ומאמן הונגרי, ששיחק בעמדת המגן שמאלי. לזאר נולד ב-24 בינואר 1911 בצפון-מזרח מחוז בקש שבאימפריה האוסטרו-הונגרית. במשך כל הקריירה שיחק בענקית הונגריה פרנצווארוש ועשה את הופעת בכורתו בליגה ההונגרית ב-1930. לזאר תפס את מקומו שם במהירות ושיחק לצד ג'רג' שארושי (שעוד לא שיחק בהתקפה באותו הזמן) ואנטל ליקה. בעונת 1931/32 הם זכו באליפות הראשונה שלו מבלי לוותר על אף נקודה ובעונה אחר כך אומנם סיימו במקום השלישי בליגה, אך הם זכו בגביע עם ניצחון 1–11 על היריבה אויפשט. באותה שנה נבחר לזאר לשחקן ההונגרי הטוב ביותר. המגן שמאלי הדקיק והקליל רגליים התפתח להיות לאחד משחקני הכיסוי הטובים בהונגריה, ובעונת 1933/34 זכה באליפות שנייה אך הם הפסידו בחצי גמר גביע מיטרופה לבולוניה, ועונה אחר כך לספרטה פראג החזקה בגמר. ההצלחה הגדולה שלו ושל פרנצווארוש הגיעה ב-1937 בה שיחק בהגנה לצד גיולה פולגאר ובלה מגדה, והם זכו בגביע מיטרופה וסיימו במקום השני בליגה. בשנים הבאות הם זכו בתארים נוספים ולזאר שסיים את הקריירה ב-1943 זכה בסך הכל ב-5 תוארי אליפות, 4 גביעים ובגביע מיטרופה אחד. לאחר סיום הקריירה היה לזאר מאמן לתקופה קצרה, ובסוף שנות החמישים היה חלק מצוות המאמנים של נבחרת מצרים שבראשו היה חברו לנבחרת בעבר פאל טיטקוש. הם זכו בגביע אפריקה ב-1959 ובסוף שנות השישים אימן את פנאתינאיקוס מיוון. הוא נפטר ב-27 בפברואר 1983 בבודפשט בירת הונגריה בגיל 72. לאחר שלא עבר זמן רב מאז שהאחראים לבחירת השחקנים בנבחרת גילו את יכולותיו של לזאר הוא ערך את הופעת הבכורה בנבחרת הונגריה, בניצחון 2–6 על שווייץ במסגרת גביע מרכז אירופה של 32–1931. הוא היה שותף בשני משחקי הנבחרת במונדיאל 1934 בו כשלה נגד אוסטריה ברבע הגמר. לזאר כבש את שערו היחידי באוקטובר 1936 נגד רומניה, ושנתיים אחר כך השתתף במונדיאל 1938. באותו טורניר פתח בעמדה הלא מוכרת לו כמגן ימני בשמינית הגמר, אך מאז חזר לעמדתו הטבעית בצד שמאל. הונגריה הגיעה עד לגמר בו הפסידה לאיטליה 4–2. לזאר המשיך לשחק גם אחרי המונדיאל, לעיתים קרובות לצד בלה שארושי, והוא ערך את משחקו האחרון בה באפריל 1941 בניצחון 0–7 על גרמניה. פרנצווארוש אליפות הונגריה (5): 1932, 1934, 1938, 1940, 1941 הגביע ההונגרי (4): 1933, 1935, 1942, 1943 גביע מיטרופה: 1937 נבחרת הונגריה סגנית גביע העולם: 1938 אישיים שחקן השנה בהונגריה: 1933 מדיה וקבצים בנושא גיולה לזאר בוויקישיתוף גיולה לזאר, באתר Transfermarkt גיולה לזאר, באתר WorldFootball.net גיולה לזאר, באתר National Football Teams גיולה לזאר, באתר FootballDatabase.eu פרופיל המאמן, באתר Transfermarkt
לואיג'י בקאלי

לואיג'י בקאלי (באיטלקית: Luigi Beccali;‏ 19 בנובמבר 1907 – 29 באוגוסט 1990) היה אתלט איטלקי. אלוף אולימפי (לוס אנג'לס 1932), זוכה מדליית ארד אולימפית (ברלין 1936), אלוף אירופה (טורינו 1934) ושיאן עולם (1933 – 1934) בריצת 1500 מטר. נוסף לכך, היה שיאן עולם בריצת 1000 יארד. בקאלי נולד וגדל במילאנו. באולימפיאדת לוס אנג'לס (1932) זכה בקאלי במדליית זהב בריצת 1500 מטר בשיא אולימפי חדש של 3:51.2 דקות, לפני ג'רי קורנס מבריטניה (3:52.6 דקות) ופיל אדוארדס מקנדה (3:52.8 דקות). באוניברסיאדה שנערכה בטורינו ב-9 בספטמבר 1933 הוא זכה במדליית זהב בריצת 1500 מטר בהשוואת שיא העולם של ז'ול לדומג מצרפת בתוצאה של 3:49.2 דקות, לפני ג'ק לאבלוק מניו זילנד (3:49.8 דקות). שמונה ימים לאחר מכן, בתחרות שנערכה במילנו הוא שיפר את שיא העולם והעמידו על תוצאה של 3:49.0 דקות, שיא זה החזיק מעמד 9 חודשים וחצי ונשבר על ידי ביל בונתרון מארצות הברית (3:48.8 דקות). בסוף השנה קבע בריצת 1000 יארד (910 מטר) שיא עולם חדש של 2:10.0 דקות. באליפות אירופה הראשונה שנערכה בטורינו 1934 הוא זכה במדליית זהב בריצת 1500 מטר בתוצאה של 3:54.6 דקות, לפני מיקלוש סאבו מהונגריה (3:55.2 דקות) ורוג'ה נורמן מצרפת (3:57.0 דקות). באולימפיאדת ברלין (1936) זכה בקאלי במדליית ארד בריצת 1500 מטר בתוצאה של 3:49.2 דקות, אחרי ג'ק לאבלוק שקבע שיא עולם חדש של 3:47.8 דקות וגלן קנינגהם מארצות הברית (3:48.4 דקות) ולא הצליח להגן על תוארו. באליפות אירופה שנערכה בפריז בשנת 1938 הוא זכה במדליית ארד ריצת 1500 מטר בתוצאה של 3:55.2 דקות, אחרי סידני וודרסון מבריטניה (3:53.6 דקות) וז'וזף מוסטרט מבלגיה (3:54.5 דקות). בקאלי עבד בבדיקת כבישים ודרכים. הוא היגר לארצות הברית ובשנת 1941 פרש מאתלטיקה תחרותית. הוא עסק במכירת יין. מדיה וקבצים בנושא לואיג'י בקאלי בוויקישיתוף לואיג'י בקאלי, באתר olympedia.org לואיג'י בקאלי, באתר התאחדות האתלטיקה הבין-לאומית לואיג'י בקאלי, באתר Track and Field (גברים)